钦定古今图书集成/明伦汇编/氏族典/第055卷 > 《廖用贤尚友录》 > 徐广
## 钦定古今图书集成/明伦汇编/氏族典/第055卷 > 《廖用贤尚友录》 > 徐广

按《晋书徐广传》，“广字野民，东莞姑幕人，侍中邈之弟
也。谢元为兖州，辟从事谯王恬为镇北，补参军。孝武
世，除秘书郎，典校秘书，转员外散骑侍郎，仍领校书。
尚书令王珣深相钦重，举为祠部郎。会稽世子元显，
引为中军参军，迁领军长史。桓元辅政，以为大将军
文学祭酒。义熙初，奉诏撰车服仪注，除镇军谘议，领”
记室，封乐成侯。转员外散骑常侍，领著作尚书，敕撰
国史。迁骁骑将军，领徐州大中正，转正员常侍、大司农。十二年，勒成《晋纪》，上之。迁秘书监。刘裕受禅，恭帝
逊位，广哀感，因辞衰老乞归。性好读书，老犹不倦。年
七十四，卒于家。